एनएसयूआई का गांधी प्रतिमा के समक्ष प्रदर्शन
उज्जैन | विक्रम विवि के जीवाजीराव पुस्तकालय परिसर में लगी गांधी प्रतिमा के समक्ष शनिवार सुबह एनएसयूआई कार्यकर्ताओं ने एबीवीपी के विरोध में प्रदर्शन करते हुए भजन गाए। एनएसयूआई के प्रदेश महासचिव प्रीतेश शर्मा, जिलाध्यक्ष अंबर माथुर एवं युवा कांग्रेस उज्जैन उत्तर के अध्यक्ष प्रतीक जैन के साथ अन्य कार्यकर्ताओं ने रघुपति राघव राजाराम... गाकर प्रदर्शन कर एबीवीपी कार्यकर्ताओं को सद्बुद्धि देने की प्रार्थना की। प्रदेश महासचिव शर्मा ने बताया रतलाम जिले में छात्र संघ चुनाव को लेकर एबीवीपी कार्यकर्ताओं ने एनएसयूआई कार्यकर्ता के साथ मारपीट की है। विरोध में यह प्रदर्शन किया है।
hin_Deva awa_Deva